রোজাই হতে পারে শরীরের ক্যান্সার কোষ বিনাশের হাতিয়ার | BreakingNews.com.bd
(ঢাকা ও পার্শ্ববর্তী এলাকায় আজকের সময়সূচি)
ইফতারঃ pm, সেহরীঃ am
English
ঢাকা, শনিবার, ২৪ জুন ২০১৭, ০৪:০৩ পূর্বাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
নেতাদের রাজধানী ছাড়তে খালেদার নির্দেশ
ঘরমুখো মানুষের দীর্ঘ অপেক্ষা
টিকিটের দাম আকাশ ছোঁয়া
ঈদযাত্রায় ​মহাসড়কে গাড়ির চাপ
২৫ জুন সব সিনেমা হল বন্ধের ঘোষণা
বাজেট পাস হলেই বিএনপির মুখ বন্ধ হবে: কাদের
প্রধানমন্ত্রীর ইমেজ রক্ষায় বাজেট নিয়ে নাটক: রিজভী
আফগানিস্তানে গাড়ি বোমা হামলায় নিহত ২০
খারাপ কর্মক্ষেত্রের তালিকায় বাংলাদেশ নবম
খালেদার মামলার পরবর্তী শুনানি ২৯ জুন
থেমে থেমে চলছে ঈদযাত্রা
ভনের সেরা একাদশে সাকিব
রোজাই হতে পারে শরীরের ক্যান্সার কোষ বিনাশের হাতিয়ার
মোঃ আরিফুর রহমান ফাহিম
প্রকাশিত : শুক্রবার, ২৬ মে ২০১৭, ০৫:২২
অঅ-অ+
পৃথিবীর বয়স যত বাড়ছে, মানুষের আয়ু বাড়ছে, অন্যদিকে ক্যান্সারের প্রকোপ বাড়ছে, ভবিষ্যতে আরও বাড়বে। আমাদের প্রায় সবার আত্মীয়-স্বজনদের মধ্যে কেউ না কেউ ক্যান্সারে মারা গিয়েছেন, না হলে আক্রান্ত হওয়ার ঝুঁকিতে আছেন (আল্লাহ মাফ করুন, আমাদের শরীরটা যেন ক্যান্সারের বাসা না হয়)। একটা সময়ে ক্যান্সার মানেই ছিল নিশ্চিত মৃত্যু। ডাক্তাররা রোগীদেরকে বলতেন না যে তাদের ক্যান্সার হয়েছে। এখন চিকিৎসা বিজ্ঞান হয়ত অনেক উন্নত হয়েছে এরপরও ক্যান্সারকে জয় করা সম্ভব হয় নি। ক্যান্সার মূলত একজনকে মারেনা, একটা পরিবারকে মেরে ফেলে, অনেক পরিবারের অর্থনৈতিক ভিত্তি দুর্বল করে দেয়।

২০০ প্রকারেরও বেশি ক্যান্সার রয়েছে। প্রত্যেক ক্যান্সারই আলাদা আলাদা এবং এদের চিকিৎসা পদ্ধতিও আলাদা। বিশ্বব্যাপী ক্যান্সার চিকিৎসায় প্রতিবছর প্রায় ২১০ বিলিয়ন ডলার ব্যয় হয়; বাংলাদেশি টাকায় এর অর্থমূল্য হচ্ছে ১ লক্ষ ৬০ হাজার ২৩০ কোটি টাকা! বর্তমানে ক্যান্সারের বিরুদ্ধে যুদ্ধ চলছে, কখনো আমরা জয়ী হলেও একে সম্পূর্ণরূপে পরাজিত করা এক দুরুহ কাজ। পৃথিবীতে প্রতি বছরের সকল মৃত্যুর ১৩% ক্যান্সার জনিত কারণে ঘটে। উন্নয়নশীল দেশগুলোতে এই হার ৯৫%। বর্তমান সময়ে, বাংলাদেশে প্রায় ১ মিলিয়ন মানুষ ক্যান্সারে আক্রান্ত। এখন পর্যন্ত এই রোগে মৃত্যুর হার অনেক বেশি। কারণ হচ্ছে প্রাথমিক অবস্থায় ক্যান্সার রোগ সহজে ধরা পড়ে না, ফলে শেষ পর্যায়ে গিয়ে ভালো কোনও চিকিৎসা দেয়াও সম্ভব হয় না।

ক্যান্সার কি?

“ক্যান্সার” নামটি দিয়েছিলেন বিখ্যাত প্রাচীন গ্রিক চিকিৎসক হিপোক্রেটাস (৪০০-৩৭৮ খৃ. পূ.)। নামটি Karkinos থেকে নেওয়া। গ্রিক ভাষায় এর মানে কাঁকড়া। কাঁকড়ার দাঁড়াগুলি যেমন আঁকড়ে ধরে শিকারকে, সেই রকমই ক্যান্সারের থাবা সুস্থ শরীরে ঢুকে ছড়িয়ে পড়ে। Karkinos থেকেই Cancer বা কর্কট রোগ। ক্যান্সার বা কর্কটরোগ অনিয়ন্ত্রিত কোষ বিভাজন সংক্রান্ত রোগসমূহের সমষ্টি। বিশ্বের সমস্ত প্রাণীর শরীর অসংখ্য ছোট ছোট কোষের মাধ্যমে তৈরি। এই কোষগুলো একটা নির্দিষ্ট সময় পরপর মারা যায়। এই পুরনো কোষগুলোর জায়গায় নতুন কোষ এসে জায়গা করে নেয়। সাধারণভাবে কোষগুলো নিয়ন্ত্রিতভাবে এবং নিয়মমতো বিভাজিত হয়ে নতুন কোষের জন্ম দেয়। যখন এই কোষগুলো কোনও কারণে অনিয়ন্ত্রিতভাবে বাড়তে থাকে তখনই ত্বকের নিচে মাংসের দলা অথবা চাকা দেখা যায়। একেই টিউমার বলে। এই টিউমার বিনাইন বা ম্যালিগন্যান্ট হতে পারে। বিনাইন টিউমার ক্যান্সার নয়।ম্যালিগন্যান্ট টিউমারকেই ক্যান্সার বলে। সাধারণত বয়স যত বাড়তে থাকে ক্যান্সারে আক্রান্ত হওয়ার ঝুঁকিও তত বাড়তে থাকে, কারণ এ সময়ে শরীরের রোগ প্রতিরোধ ক্ষমতা ধীরে ধীরে কমতে থাকে। এক হিসেবে দেখা যায় যত মানুষ ক্যান্সারে আক্রান্ত হয় তাদের শতকরা ৭০ ভাগেরই বয়স ৬০ বছরের ওপর।

কেন ক্যান্সার হয়?

অনেকে মনে করেন, ক্যান্সার একটি আধুনিক রোগ। না, এটা ঠিক নয়। প্রাচীন মিসর ও প্রাচীন গ্রিসের চিকিৎসকরা 'ক্যান্সারের' উপসর্গ বর্ণনা করে গেছেন। এ ছাড়া, ৩ হাজার বছর আগের মানব জীবাশ্ম থেকে ক্যান্সারের লক্ষণ খুঁজে পেয়েছেন আধুনিক বিজ্ঞানীরা। হ্যাঁ, ক্যান্সার আধুনিক রোগ নয়, এর ইতিহাস মানবজাতির মতো সুদীর্ঘকালের। প্রাচীনকালে পরীক্ষা-নিরীক্ষার আধুনিক প্রযুক্তি ছিল না। অনেক তথ্য লিপিবদ্ধও হতো না। বিজ্ঞান কি সব জানে? অনেক সময় ভুল পথে বিজ্ঞান পরিচালিত হয়। বর্তমানে আমরা জানি, ক্যান্সার বা কর্কটরোগ অনিয়ন্ত্রিত কোষ বিভাজনের কারণে হয়, মজার ব্যাপার হচ্ছে-১৮৩৮ সালে প্রথমবারের মত আমরা জানতে পারি যে সব জীব ‘কোষ’ দিয়ে তৈরি, এর আগে আমরা জানতামই না যে আমাদের দেহ কোষ বলে এক মৌলিক বিল্ডিং ব্লক দিয়ে তৈরি। ১৯৫০ সালের প্রথম দিকেও পোলিও বা গুটি বসন্ত রোগের মতই ক্যান্সার হওয়ার পেছনেও ভাইরাসই দায়ী বলে মনে করা হত। গবেষণা একবার ভুল পথে পরিচালিত হয়ে গেলে সঠিক পথে আসতে অনেক সময় লাগে! নতুন মতবাদ কেউ মানতে চায়না। গবেষণার কাজে এসে এ জিনিসটা হাড়ে হাড়ে টের পাচ্ছি, কাজ করার সময় অনেক সময় ফলাফল আসে অতীতের মতবাদের উল্টা কিন্তু তা সবাইকে বিশ্বাস করানো অনেক কঠিন কাজ বলে এটা থেকে সরে যাই। যে কথা বলছিলাম, ক্যান্সার একটি বংশগতিয় রোগ কিন্তু সত্তর দশকের আগ পর্যন্ত ক্যান্সারের গবেষণাগুলো জেনেটিক্সের আলো থেকে বহুদূরে অবস্থান করছিল। এখন কি শতভাগ সঠিক পথে আছে তা বলতে পারব না, তবে আধুনিক চিকিৎসাবিজ্ঞান কেন ক্যান্সার হয় তা জানার জন্য চেষ্টা চালিয়ে যাচ্ছে। ক্যান্সারের সঠিক কারণটা জানা গেলে তার প্রতিরোধের ব্যবস্থাও করা যেত। আমরা শুধু বলতে পারি, কিছু কিছু কারণে ক্যান্সার হবার আশঙ্কা বাড়ে। যেমন- আমাদের প্রতিদিনের খাদ্যাভ্যাস এবং জীবনযাপনপদ্ধতির সাথেও ক্যান্সারের গভীর সম্পর্ক খুঁজে পেয়েছেন গবেষকরা। তাই, খাবার নিয়ন্ত্রণ করুন, ক্যান্সারের বিকাশ নিয়ন্ত্রণে থাকবে।

অটোফেজি প্রক্রিয়া কিভাবে ক্যান্সার দূরে রাখে?

ধরুন আপনার শরীরের একটি সুস্থ কোষ ক্যান্সার কোষে রূপান্তরিত হয়ে গেল, আস্তে আস্তে সে ক্যান্সার কোষের সংখ্যা বাড়াতে থাকবে, এক পর্যায়ে সকল সুস্থ কোষকে গ্রাস করে ফেলবে! আপনি যদি শরীরকে উপবাসে রাখেন বা রোজা রাখেন তাহলে শরীরে অটোফেজি প্রক্রিয়া চালু হবে। যেহেতু আপনি খাবার খাচ্ছেন না, তাই অটোফেজি প্রক্রিয়ার মাধ্যমে শরীর খাবারের চাহিদা পূরণ করবে। অর্থাৎ, নিজের কোষ নিজে ভক্ষণ করে শরীর শক্তি অর্জন করবে, তাইতো? চিন্তা করবেন না, ও সুস্থ কোষকে খেতে পারবে না, ক্যান্সার কোষকে ভক্ষণ করবে। ফলে, আপনার শরীরে ক্যান্সার কোষ বাস করতে পারবে না। এভাবে অটোফেজি প্রক্রিয়া শরীরে টিওমার হতে দেয় না।

আমার কথা বিশ্বাস হচ্ছে কি?

তাহলে বিজ্ঞানীদের গবেষণা থেকে প্রাপ্ত ফলাফলের কথা বলি। আমেরিকার সাউদার্ন ক্যালিফোর্নিয়া বিশ্ববিদ্যালয়ের একদল গবেষকের গবেষণায় দেখা গেছে, রোজা টিউমার সৃষ্টি ও এর ক্রমবিস্তারের গতিরোধ করে এবং কিছু ক্যান্সারের চিকিৎসায় কেমোথেরাপির পাশাপাশি রোজা থাকলে ওইসব ক্যান্সার ভালো হয়ে যায়। ২০০৮ সালে তাদের গবেষণাপত্রটি প্রকাশিত হয়, ইঁদুরের উপর একটি গবেষণা চালিয়ে তারা দেখেন যে, খাদ্য-পানীয় গ্রহণ না করলে টিউমার কোষগুলো শরীরের স্বাভাবিক কোষগুলোর থেকে ভিন্ন রকম আচরণ করে। রোজা অবস্থায় টিউমার কোষগুলো স্বাভাবিক কোষের শীতনিদ্রার মতো সুপ্ত বা নিষ্ক্রিয় অবস্থায় প্রবেশ করে না; বরং বিভাজন প্রক্রিয়ার মাধ্যমে নিজেদের সংখ্যা বৃদ্ধি করতে থাকে এবং অবশেষে নিজেরাই নিজেদেরকে ধ্বংস করে ফেলে।
গবেষক দলটির প্রধান ভল্টার লংগো এক বিবৃতিতে বলেন, ‘আমরা যা দেখতে পাচ্ছি তা হলো, না খেয়ে থাকলে রক্তে যেসব জিনিসের ঘাটতি দেখা দেয়, ক্যান্সার কোষগুলো সেসবের ঘাটতি পূরণের চেষ্টা করে।’ ২০০৯ সালে Cell এ প্রকাশিত ‘Autophagy Suppresses Tumorigenesis through Elimination of p62’ নামক গবেষণাপত্র বলছে অটোফেজি প্রক্রিয়ায় সমস্যা থাকার কারণে p62 শরীর থেকে বের হয়ে না গেলে টিউমার হয়, অর্থাৎ এ প্রক্রিয়া চালু থাকলে তা শরীরে টিউমার হতে বাঁধা দেয়।

মজার ব্যাপার হচ্ছে, যে সকল কারণে ক্যান্সার হবার সম্ভাবনা কমে, সেগুলো আবার অটোফেজি প্রক্রিয়াকে তরান্বিত করে। যেমন- আমরা জানি ব্যায়াম করলে ক্যান্সারের সম্ভাবনা কমে। ২০১২ সালে নেচারে প্রকাশিত ‘Exercise-induced BCL2-regulated autophagy is required for muscle glucose homeostasis’ নামক গবেষণাপত্র বলছে ব্যায়াম অটোফেজি প্রক্রিয়া বাড়িয়ে দেয়। অন্যদিকে ভিটামিন-ডি অটোফেজি প্রক্রিয়াকে তরান্বিত করে। ২০১২ সালে প্রকাশিত ‘Vitamin D and cancer: a review of molecular mechanisms’ নামক পর্যালোচনায় বলেছে শরীরে ভিটামিন-ডি কম থাকলে মানুষের বিভিন্ন ধরনের ক্যান্সার হবার আশঙ্কা বেড়ে যায়।

আগেই বলেছি, বিভিন্ন উপায়ে এ প্রক্রিয়া শরীরে চালু হয় তবে সবচেয়ে সহজ উপায় হল উপবাস, যখন শরীরে খাবারের সংকট তৈরি হয় তখন অটোফেজি প্রক্রিয়াটি চালু হয়। অর্থাৎ, অটোফেজি প্রক্রিয়াটিকে কার্যকর রাখতে হলে আমাদের নিয়মিত ব্যায়াম করতে হবে অথবা উপবাসে থাকতে হবে। তাহলে কি বলতে পারি, রোজা বা উপবাস শরীরে টিউমার/ক্যান্সার হতে দেয় না! নাকি আরও তথ্য প্রমাণ লাগবে! এ নিয়ে বর্তমানে অনেক গবেষণা হচ্ছে, ভবিষ্যতেও হবে। গবেষণা চলতে থাকুক, আমরা বরং বিশ্বাস স্থাপন করি আল-কুরআনে। আল্লাহ পবিত্র কুরআনে ঘোষণা করেছেন, ‘যদি রোজা রাখো তবে তাতে রয়েছে তোমাদের জন্য কল্যাণ, তোমরা যদি সেটা উপলব্ধি করতে পারো।’ (সূরা বাকারাহ-১৮৪)
আমরা কি কখনো উপলদ্ধি করার চেষ্টা করি?

মোঃ আরিফুর রহমান ফাহিম
পিএইচডি গবেষক, শিজুওকা ইউনিভার্সিটি, জাপান
মতামত
সময়ের হিম্মত ‘প্রেমাংশুর রক্ত চাই’
দুর্বল ও গরিবের সমর্থক আমি
আমার বাবার ‘বুড়ি’ আমি
কোন দিকে যাচ্ছে দেশ?
চিকুনগুনিয়ার প্রাদুর্ভাব এবং ভয়াবহতা
বিশ্ব জঙ্গিবাদের নেপথ্যে
নেতৃত্ব বিকাশে ছাত্র সংসদ নির্বাচন অপরিহার্য
স্বপ্ন ভেঙে নয়, স্বপ্নের অংশীদার হয়ে
নজরুল কেন গুরুত্বপূর্ণ?
রোজাই হতে পারে শরীরের ক্যান্সার কোষ বিনাশের হাতিয়ার
মানুষের বেঁচে থাকার প্রয়োজনেই বন্যপ্রাণ সংরক্ষণ জরুরি
চাই ধর্ষণহীন দিন
মা এবং মাতৃত্ব
প্রিয়বন্ধু, বিদায়
ল’ইয়ার মানেই কি “লায়ার”?
বিশ্ববিদ্যালয়ের উদ্যোক্তা রবীন্দ্রনাথের স্বরূপ
মোদীর দিল্লি বিজয়ে আতঙ্কে মমতা
ঢাকার আধুনিকতা এখন আর স্বপ্ন নয়
হাওরে এই ভয়াবহতা কেন?
নির্বাচন আসছে?
সর্বশেষ খবর
সংসার ভাঙলো নেইমারের
রাতে নিখোঁজ, বিকেলে পানির ট্যাংকে লাশ
অজ্ঞান পার্টির খপ্পরে বরিশালের লঞ্চ যাত্রীরা
পাস হলো আইসিসি’র নতুন কাঠামো
গ্যাংস্টার তাহসান
ময়মনসিংহে সড়ক দুর্ঘটনায় বউ-শাশুড়িসহ নিহত ৩
মডেল তুলনা গ্রেপ্তার
মসজিদে যাওয়ার পথে যুবককে কুপিয়ে হত্যা
শাকিব খান-আজিজ আজীবন নিষিদ্ধ
ভিড় এখন আতর-টুপির দোকানে
সর্বাধিক পঠিত
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved